**Măști perfide**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-o fi să pier în noapte, căci vremea e amară,

Criogenez iubirea ce-n suflet mi-a crescut.

Și-apoi să mă îngroape la margine de țară,

Acolo unde dorul de glie-a dispărut!

Mă las pe mâna celor ce încă au speranța

Că viața este sfântă, nimic nu e-n zadar.

Și-apoi închid o geană cu toată aroganța,

Că dincolo de mâine ce-o fi nu am habar.

Mă trec fiori și gânduri, privind pe străzi gunoiul

Cum înflorește astfel de parcă-i odihnit!

Din când în când apare de sub papuc convoiul

Și curăță ograda spre-a fi despăgubit!

Sub masca ce o poartă zâmbește iar nebunul

Și mușcă limba care l-a denumit erou.

Dar noi, copiii ploii, privim golit ceaunul,

Cu gândul la mai bine, ne amăgim din nou!

Georgian Ionuț Zamfira 22.08.2021